మనం రాత్రిపూట క్యాట్ ఫిష్ పట్టడానికి వెళుతున్నామని అనుకున్నాను, కోయ్ డాగ్.
అక్కడికే వెళుతున్నాం, బాబూ.
ముందుగా నా గర్ల్ ఫ్రెండ్ కి హాయ్ చెప్పాలి.
ఎవరికి? మిస్ చార్లొట్ కా లేక మిస్ రూబీకా?
మిస్ మేరీకి.
సరే, కానీ ఫిషింగ్ కి వెళ్లబోయే ముందు వాళ్ళని కలవాల్సిన అవసరం ఏంటి?
అదా, ఆవిడ అద్దె డబ్బులు కట్టడానికి నేను సాయం చేస్తానని మాటిచ్చాను.
వెళ్దాం రా, బాబూ.
హేయ్, హేయ్!
పాపాల గురించి బోధకుడు ఏమంటాడో తెలుసా?
తెలుసు.
అది ఇదే!
హాయ్, కోయ్ డాగ్!
హేయ్!
-వచ్చి చాలా కాలమైంది. -అవును.
నేను వాన్ క్లీవ్ లో కట్టెలు కొట్టడానికి వెళ్లాను
ఇంతలో నా బట్టీలో బార్బన్ లీక్ అవుతూ ఉంది.
వీడు ఇక్కడికి వచ్చేంత పెద్దవాడు కాలేదు కదా, మిస్టర్ మెక్ కేన్?
కాదు, నాకు ఏడేళ్ళు. నేను పెద్ద వాడిని.
అలాగా?
వీళ్ళమ్మ న్యూ ఆర్లియన్స్
వెళ్ళాల్సి రావడంతో వీడ్ని రెండు రోజులు నేను చూసుకుంటున్నాను.
ఇంతకీ నీకు ఎవరు కావాలి?
మిస్ మేరీ, ఆవిడ అద్దె చెల్లించడానికి సాయం చేయాలి.
మిస్ మేరీ!
చెప్పండి, మిస్ డెలియా.
"నువ్వు అద్దె చెల్లించడంలో సాయం" చేసేందుకు మిస్టర్ మెక్ కేన్ వచ్చారు.
నేను వస్తున్నాను.
నీకు స్నానం చేయాలని ఉందా కుర్రాడా?
-అలాగే మేడమ్. -నాతో పాటు రా.
-మిస్ డెలియా చెప్పినట్లు విను బాబూ. -సరే అయితే.
అవును.
బాగా ఎంజాయ్ చేయండి!
-మ్యాట్రిస్. -చెప్పండి, మిస్ డి.
టబ్బులో పోయడానికి రెండు బక్కెట్లు వేన్నీళ్ళు తీసుకొస్తావా?
అర్ధరాత్రి వరకు ఎవరూ స్నానం చేయరు కదా.
మన రాజుగారి కోసం.
ఇటురా. నిన్ను సిద్ధం చేస్తానుండు.
నీళ్ళు సరిపోయేంత వేడిగా ఉన్నాయా బాబూ?
మీ బాత్ టబ్ పెద్ద గది మధ్యలో ఉంచారెందుకు?
అదా, ఇంతకుముందు పైన ఉండేది, కానీ మిస్ లోరెట్టా పైకి వచ్చాక,
అక్కడ సరిపడే చోటు లేదు.
పైగా, ఇక్కడ ఉంటే వేన్నీళ్ళు కూడా దగ్గరలో ఉంటాయి.
సరే.
నీలాంటి ముద్దొచ్చే ఇల్లాడిని నేను చూడలేదు.
నిన్ను నాతోపాటు ఇంటికి తీసుకెళ్లాలని ఉంది.
సరే.
ప్రతిసారీ ఇంతే. ఈ వెధవ ప్రతిసారీ ఇంతే.
అలా అనుకోకు. ఎవరో ఒకరు ఓడిపోవాలి కదా.
మీరు చీటింగ్ చేస్తున్నారు!
ఇక్కడికి రారా, వెధవా!
ఆపండి! వాళ్ళని విడదీయండి! ఇక్కడ గొడవ పడడానికి వీల్లేదు!
నీ అంతు తేలుస్తాను! మళ్ళీ మోసం చేస్తావా?
-వాడ్ని ఏమీ చేయొద్దు! అతను నా వాడు! -నిన్ను చంపేస్తాను!
ఇక్కడికి రా, బాబూ.
హేయ్, పిటీ పాపా.
నువ్వు లోపలే ఉన్నావా?
లోపలికి రా.
నన్ను చంపాలని అనుకుంటున్నావా?
లేదు, లేదు, నేను…
నేను నాకోసం బయటికి తీశాను.
ఎలా ఉన్నావో చూడు.
అయితే నువ్వు నీ కొత్త స్నేహితులతో తిరుగుతున్నావా?
అవును.
అయితే నేను ఇంకా ఎందుకు బ్రతికి ఉన్నానో ఏమో, కదా?
నాకున్నది నువ్వొక్కదానివే, ఇక అది కూడా ముగిసిపోయింది.
అయితే, చనిపోవాలని అనుకుంటున్నావా?
నాకు వేరే ఆలోచన రావడం లేదు.
నువ్వు ఏదైనా చేసుకోవాల్సిన అవసరం ఏంటి?
ఎందుకంటే నేను ప్రేమించిన ఏకైక వ్యక్తివి నువ్వే.
నేను ఇంటికి వచ్చేశాను కదా?
నువ్వు నన్నేమీ కోల్పోవు.
ఎప్పటికీ నువ్వే నా ఏకైక ప్రియుడివి.
కానీ ఒకవేళ నువ్వు చనిపోవాలని అనుకుంటే, నిన్ను నేనే కాల్చుతాను.
ఎందుకంటే ఆ వెంటనే నేను కూడా కాల్చుకుని చనిపోతాను.
వద్దు. వద్దు.
అంకుల్, ఎం… ఇక్కడ…
ఏం… ఇంత రాత్రివేళ మేలుకుని ఏం చేస్తున్నారు?
అన్విన్ లోమాక్స్.
ఎవరు?
ఆర్థర్ మీనీని అన్విన్ లోమాక్స్ ఓడించాడు,
మిస్ మోలీ అతన్ని పొడిచి చంపేసింది.
పీడకల వచ్చిందా?
పీడకలలాగా మొదలవలేదు.
నేను టబ్బులో ఉన్నాను.
మిస్ పాట్రిస్ నాకోసం వేన్నీళ్ళు సిద్ధం చేస్తోంది.
వేన్నీళ్ళ వల్ల చలి అస్సలు తెలియడం లేదు.
ప్రతి ఒక్కరూ నవ్వుతున్నారు, సంతోషంగా ఉన్నారు, ఇంకా...
నేను చాలా సురక్షితంగా ఉన్నట్లు అనిపించింది.
కానీ ఎప్పటిలాగే అది ఎక్కువసేపు నిలవలేదు.
నేను ఆలస్యంగా వచ్చినందుకు క్షమించండి.
కానీ ఇందాక నేను మీకు ఫోన్ చేసినప్పుడు, అంతా బాగానే ఉందని చెప్పారు కదా.
అంతా బాగానే ఉంది.
నేను తిరిగి నిద్రపోవడం కోసం కొంచెం విస్కీ తాగుతున్నాను.
నువ్వు కావాలంటే రోజర్ దగ్గరే ఉండి ఉండాల్సింది.
లేదు, నేను ఇక్కడ ఉండాల్సింది. మిమ్మల్ని ఒంటరిగా వదలకుండా ఉండాల్సింది.
నన్ను క్షమించండి.
సారీ చెప్పాల్సిన అవసరం లేదు.
యుక్త వయసులో ఉండడం, ప్రేమించడం తప్పు కాదు.
ప్రేమా?
ఆ అబ్బాయి నీ వంక ఎలా చూస్తాడో నాకు తెలుసు.
నాకూ రోజర్ కీ చాలా కొద్ది పరిచయమే ఉంది.
తెల్లవారి నాలుగున్నర సమయం వేరేలా చెబుతోంది.
అదేం లేదు, మేము ఊరికే…
మేమిద్దరం కలిసి సమయం గడుపుతున్నామంతే.
అతను నీతో బాగుంటాడా?
అవును.
నీకు ఇష్టమైతే, నిన్ను సంతోషంగా చూసుకోగల సామర్థ్యం వాడికి ఉంది.
మనం ఈ విషయం గురించి ఇక ఆపేస్తే మంచిది.
నువ్వు పెద్దయ్యాక, ఈ విషయం గురించి తిరిగి ఆలోచిస్తే
నీకు… నీకు ఇది వేరేలా అర్థం అవుతుంది.
ప్రేమంటే ఏంటో అర్థం చేసుకునేంత పెద్దదాన్ని అయ్యాను, కాబట్టి...
నిజంగా? ఎవరు నేర్పించారు?
మీరే.
ఐ లవ్ యు, టోలెమీ. నిజంగా.
ఒకవేళ నేను ఇరవై ఏళ్ళు పెద్దదాన్ని అయి ఉంటే,
మీరు యాభై ఏళ్ళు చిన్నవారు అయి ఉంటే,
నేను… మనిద్దరం కలిసి ఉంటే బాగుండని నేను కోరుకుంటాను.
మీరు… మీరు ఎవరి విషయంలో అయినా ఇలా ఫీలయ్యారా?
నా చిన్ననాటి గర్ల్ ఫ్రెండ్ మాడ్ గురించి అలా ఫీల్ అయ్యుంటాను.
అవును. ఇకపోతే, సెన్సియా గురించి నేనేమనుకుంటానో నీకు తెలుసు.
అవును.
కానీ నువ్వు…
నువ్వు…
నన్ను ప్రేమించిన మొదటి అమ్మాయివి నువ్వే.
నన్ను… ష…
షరతులు లేకుండానా?
అవును, అదే. షరతులు లేకుండా.
అవును.
అటువంటి ప్రేమని నా మతిమరుపు తిరిగి వచ్చిన సమయంలో నేను గుర్తుపెట్టుకోవాలని ఆశిస్తున్నాను.
సరే, కానీ నువ్వు… నువ్వు నీ భవిష్యత్తు కోసం పరుగులు పెట్టాలి,
నీకోసం ఈ ప్రపంచంలో ఎదురుచూస్తున్న అవకాశాల కోసం పరుగులు పెట్టాలి.
యుక్త వయసులో ఉండడం బాగుంటుంది.
ముసలితనం వల్ల కూడా ప్రయోజనాలు ఉంటాయంటారు.
ఓహ్, అవునా? అందులో ప్రయోజనాలు ఏముంటాయి, ముసలోడా?
ముసలి వాళ్ళకి ఏవి ఎక్కడి నుండి వస్తాయో, ఎందుకు వస్తాయో తెలుసు.
ఇంకా ఏంటి?
ముసలివాళ్ళు జీవితం గురించి భయపడరు, ఎందుకంటే వాళ్ళు చావుకి దగ్గరగా ఉంటారు కాబట్టి.
చూడు. నువ్వు వెళ్లి కాసేపు నిద్రపోవాలి. రేపు మనకి చాలా పనులున్నాయి.
నువ్వు కలవాల్సిన వాళ్ళు ఉన్నారు, నువ్వు నేర్చుకోవాల్సిన విషయాలు కూడా ఉన్నాయి.
-పడుకోబోయే ముందు కొంచెం మందు తాగుతావా? -వద్దు.
మీరు కూడా అతిగా తాగకూడదు.
కానీ నన్ను ఆపలేవని నీకు కూడా తెలుసు.
అవును, దానర్థం నేను ప్రయత్నించలేనని కాదుగా.
గుడ్ నైట్.
గుడ్ నైట్. హాయిగా నిద్రపోండి.
నల్లుల చేత కుట్టించుకోకండి.
నన్ను కుడితే వాటికి కూడా మత్తు ఎక్కుతుంది.
-ఎవరది? -నీనా కోసం టోలెమీ గ్రేని.
ఇప్పుడు టైం ఎంతయిందో తెలుసా?
నేను… ఈ సమయంలో చేసినందుకు సారీ,
కానీ నేను తనకి ఒక ముఖ్యమైన విషయం చెప్పాలి.
-హలో? -పాపా గ్రే?
అవును, నేనే.
నేను నీనా. నీనా లోయిడ్.
నీకు నా నెంబర్ ఇంత త్వరగా ఎలా దొరికింది?
నా ఫోన్ లో ఉంది.
ఏంటి? ఎవరు కాల్ చేశారో ఫోన్లో కనిపిస్తుందా?
అన్ని ఫోన్స్ లో కనిపిస్తుంది.
ఏంటి? కనిపిస్తుందా?
చూడండి, ఆల్ఫ్రెడ్ అలా ప్రవర్తించినందుకు సారీ. నాకు ఎవరు కాల్ చేసినా అతను అతిగా జాగ్రత్తపడతాడు.
అతను నీ బోయ్ ఫ్రెండా?
లేదు, అస్సలు కాదు. ఊరికే…
అతను కేవలం ఫ్యామిలీ ఫ్రెండ్ మాత్రమే, సాయం చేస్తున్నాడు.
నీకు నీసీ కాల్ చేసిందా, రెజ్జీ కోసం నేను నిర్వహించబోయే కార్యక్రమం గురించి చెప్పిందా?
తను కాల్ చేసింది, కానీ… నేను రాలేనని అనుకుంటున్నాను.
నేనింకా బాధలోంచి బయటపడలేదు.
అవును, నాకు తెలుసు. మానని గాయం లాగా ఉంది.
అవును.
చూడు, ఆ కార్యక్రమం మూడు గంటలకి మొదలవుతుంది.
నువ్వు… నువ్వు నన్ను రెండు గంటలకి కలవగలిగితే,
నేను… నేను నీ సమయం వృధా చేయనని మాటిస్తున్నాను.
నేను నీకు కొంత డబ్బు ఇవ్వాలని అనుకుంటున్నాను.
నాకు అర్థం కాలేదు. ఏం… ఏ డబ్బు గురించి అంటున్నారు?
నీ భర్త రెజ్జీ కోసం నేను దాచి ఉంచిన డబ్బు.
కొన్ని నెలల పాటు నువ్వు, పిల్లలు హాయిగా గడపడానికి సరిపోతుంది.
-రెండు గంటలకని అంటున్నారా? -అవును. రెండు గంటలు.
మీరిక్కడ పుస్తకం చదువుతూ ఉంటారని నేను ఊహించాను.
-గుడ్ మార్నింగ్. -గుడ్ మార్నింగ్.
మన కోసం బస్సు షెడ్యూల్ తీసుకొస్తావా?
లేదు, నేను… మన కోసం బస్ షెడ్యూల్ తీసుకురమ్మని చెప్పాను.
అవును, నేను ఆ పనే చేస్తున్నాను, అంకుల్.
బస్ కంపెనీకి కాల్ చేయబోతున్నావా?
లేదు. నేను డౌన్లోడ్ చేస్తున్నాను.
-ఏమన్నావ్? -డౌన్లోడ్.
ఇంటర్నెట్ ద్వారా. దాని గురించి వినలేదా?
అవును, విన్నాను కానీ ఎప్పుడూ వాడలేదు.
సరే, నేను చూపిస్తాను. మనం ఎక్కడికి వెళ్ళాలి?
-మనం బక్ హెడ్ కి వెళ్ళాలి. -సరే.
అదే, అక్కడే ఉంది. నెంబర్ 44.
ఇంతకుముందు ఎలా ఉండేదో అలాగే ఉంది.
అతను ఇప్పటికీ ఇక్కడే ఉండుంటాడని ఆశిద్దాం.
-సరే అయితే. సరే, రండి. -వస్తున్నా. వస్తున్నా.
గ్రాంట్ భవనం
ఏవండీ. మీకు ఎక్సర్సైజు అవసరం.
మొత్తం ఎక్కాలా?
మీరు ఎక్కగలరు.
ఛ.
రండి.
ఎలా ఉన్నారో చూడండి.
-అమ్మాయి. -మీరు సాధించారు.
-నా కాళ్ళు నొప్పెడుతున్నాయి. -మీరు చేయగలరని నాకు తెలుసు.
అవును, సాధించాను.
మేము మిస్టర్ అబ్రోమోవిచ్ ని కలవడానికి వచ్చాము.
-మీరు అప్పాయింట్మెంట్ తీసుకున్నారా? -లేదు.
మిస్టర్ అబ్రోమోవిచ్ తో మీకు ఏం పని?
ఆయన ఇప్పటికీ లాయరే కదా?
అవును, కానీ మీరు రోడ్డు మీద నుండి ఉన్నట్లుండి ఇలా వచ్చేస్తే…
-మోయిషే! మోయిషే! లోపల ఉన్నారా? -సర్. ప్లీజ్ సర్. నేను పోలీసులకి కాల్ చేస్తాను.
-మోయి… -ఏదైనా సమస్యా?
జూనియర్?
మిస్టర్ గ్రే?
మీ నాన్న ఎక్కడ?
ఆయన… 15 ఏళ్ళ క్రితమే చనిపోయారు.
అంత చిన్న వయసులోనా!
అది… అప్పడు ఆయనకి 69 ఏళ్ళు.
దగ్గరికి రా.
నేను… మీరొచ్చారంటే నమ్మలేకపోతున్నాను. చాలా ఆశ్చర్యకరంగా ఉంది.
మీరు ఆరోగ్యంగా ఉన్నారు.
నేను తోటపని చేస్తున్న మహిళ దగ్గర నేను కాజేశానని ఆవిడ నామీద ఆరోపించింది.
వాళ్ళు నన్ను జైల్లో పెట్టారు.
నాకు… కోర్టు ఒక లాయర్ ని నియమించింది.
ఆ చెత్త వెధవ నన్ను తప్పు ఒప్పుకోమని అడిగాడు.
జడ్జికి ఏమేమో చెప్పేశాడు.
అవును. మిస్టర్ గ్రే అదృష్టం కొద్దీ,
నిధులు దుర్వినియోగం చేసినందుకు మా అంకుల్ ష్మూల్ కు ప్రాతినిధ్యం వహిస్తూ మా నాన్న కోర్టుకు వచ్చారు.
మిస్టర్ గ్రే తన లాయరుతో వాదించడం చూశారు.
జెరాల్డ్ వాట్స్.
అవును. వావ్, మిస్టర్ వాట్స్.
వేరే లాయర్ కావాలా అని మిస్టర్ గ్రే ని మా నాన్న అడిగారు.
మీ అంకుల్ సంగతి ఏమైంది?
ష్మూల్? లేదు, ఆయన నేరం నిరూపించబడింది.
ఆ కేసులో జరిమానా ఎంత కట్టాలన్న విషయం ఒక్కటే తేలాల్సి ఉంది.
అయితే… ఇంతకీ మీరు ఏం దొంగిలించారని వాళ్ళ ఆరోపణ?
-ఒక చిన్న విగ్రహం… -దాన్ని డేగాస్ రూపొందించారని చెప్పారు.
కానీ మోయిషే సీనియర్ ఈ కేసు కోసం పది నెలలు పోరాడారు.
చివరికి ఆ మహిళ మేనకోడలు ఒకరి చేత సాక్ష్యం చెప్పించి, కేసు పెట్టిన మహిళ సాడీ హోల్డ్మనే
స్వయంగా దాన్ని దొంగిలించి...
-ఏంటి? -...దాన్ని రహస్యంగా అమ్ముకుంది అని నిరూపించారు.
ఏంటి, అయితే ఆవిడ జైలుకి వెళ్ళిందా?
లేదు. ఆవిడ కేసు వెనక్కి తీసుకునేలా మా నాన్న ఒత్తిడి చేశారు.
కానీ ఆవిడ నేరం రుజువైంది.
కొందరు వ్యక్తులు, నేరస్తులైనా కూడా వారిపై చేసిన నేరారోపణ రుజువు కాదు,
ఇక వాళ్ళు జైలుకు వెళ్లడం అసలే జరగదు.
అయితే, మీకోసం నేను ఏం చేయాలి?
నాకోసం వీలునామా రాస్తారా?
తప్పకుండా. ఎక్కువమంది వారసులు ఉన్నారా?
కొద్దిమందే, కానీ ఎవరికి ఎప్పుడు ఏం దక్కాలన్న దానికి రాబిన్ బాధ్యత వహించాలి.
ఆగండి. నేనా?
వద్దు.
పెద్ద మొత్తమా?
అవును, కానీ దీని గురించి మీ నాన్నకి అన్నీ తెలుసు.
వీలునామా విషయానికి వస్తే,
వీలునామా కర్తతో ఒంటరిగా మాట్లాడడం నాకు అలవాటు.
మీకు అర్థమయిందనే అనుకుంటున్నాను.
సరే, నేను బయట ఎదురు చూస్తాను.
ఆ అమ్మాయి మీకు ఏమవుతుంది?
నన్ను చూసుకోవడానికి
ఎవరో ఒకరు ఖచ్చితంగా ఉండాల్సిన సమయంలో రాబిన్ నా జీవితంలో అడుగుపెట్టింది.
అప్పుడు నా పరిస్థితి అస్సలు బాలేదు, మో.
నన్ను ఒక అగాధంలోంచి తను బయటికి లాగింది.
ఒక రకంగా నేను తనని దత్తత తీసుకున్నాను.
కానీ నేను రాబిన్ ని నా కుటుంబ సభ్యుల కంటే ఎంతో ఎక్కువగా నమ్ముతున్నాను.
ఆ అమ్మాయి పట్ల మీ ఫీలింగ్స్ నేను అర్థం చేసుకోగలను, కానీ మీ నమ్మకాన్ని మిగిలినవాళ్ళు అర్థం చేసుకుంటారా?
ముఖ్యంగా మీ కుటుంబ సభ్యులు?
వాళ్ళు సవాలు చేసే అవకాశం ఎంత ఉంటుంది?
వంద శాతం.
నాకో మేనకోడలు ఉంది, తనకి ఒక పనికిమాలిన కొడుకున్నాడు.
నా మరో మేనల్లుడు చంపబడ్డాడు,
ఇద్దరు పిల్లల్ని, భార్యని ఒంటరిగా వదిలేశాడు, వాళ్ళ గురించి ఇంకా ఆలోచించలేదు.
కానీ వాళ్ళ కోసం ఏం వదిలి వెళ్ళినా ఆ డబ్బుని ఇష్టం వచ్చినట్లు ఖర్చుపెడతారని మాత్రం తెలుసు.
మీరు నిజంగానే అంటున్నారా?
అవును, అప్పనంగా వచ్చిపడే డబ్బుని ఎలా ఖర్చు పెట్టాలో వాళ్ళకి తెలీదు.
కాబట్టి నేను రాబిన్ కు కొన్ని ప్రత్యేకమైన సూచనలు వదిలి వెళతాను,
అప్పుడు కూడా నాకు పిచ్చి ఎక్కిందనే వాళ్ళు అంటారు.
నన్నడిగితే మీ మానసిక స్థితి అద్భుతంగా ఉందంటాను.
మీ కుటుంబం తరపున ఎటువంటి అభ్యంతరాలు లేకపోతే,
కోర్టు సంతృప్తి పడే విధంగా ఒక ట్రస్ట్ ను ఏర్పాటు చేయొచ్చు.
మంచిది! నాకు కావలసింది అదే.
సరే అయితే. ఇక మీరు సాయం చేయాల్సిన విషయం మరొకటి ఉంది.
ఈ చోటు ఇప్పటికీ ఇలాగే ఉంది.
ఈ పెట్టెలో ఉన్నదంతా నీ గురించే.
జెంటిల్మెన్, మీ తాళాలు ఇవ్వండి.
కోయ్ డాగ్, నిధి దొరికింది.
ఇది బ్రాషర్ డబ్లూన్.
మా నాన్నగారి రికార్డుల ప్రకారం
మిస్టర్ గ్రే 40 ఏళ్ళ క్రితం ఈ నాణేన్ని ప్రకటించారు.
తన ఆస్తిగా.
ఆయన పన్నులు చెల్లించారు, అలా చేయొద్దని మేము చెప్పినా వినలేదు.
దీని ప్రస్తుత విలువ ఎంత?
కోటి డెబ్భై రెండు లక్షల తొంభై వేలు.
-డాలర్లా? -అవును.
మరో పెట్టెలో దీనికంటే తక్కువ విలువున్న ఏడు నాణేలు ఉన్నాయి,
దానికి కూడా ఇవే తాళాలు పనిచేస్తాయి.
ప్రస్తుతం దాని గురించి ఇప్పుడు ఆందోళన చెందాల్సిన అవసరం లేదు.
కానీ ముందుగా మనం దీన్ని డబ్బుగా మార్చి, ఆ డబ్బుని
ఒక ట్రస్ట్ ఎకౌంటులో వేసి దాన్ని రాబిన్ నిర్వహించేలా ఏర్పాటు చేయడంతో మొదలుపెట్టాలి.
-లేదు, లేదు. దీని గురించి మనం మాట్లాడుకోవాలి. -కంగారుపడకు. దాని గురించి కంగారుపడకు.
-దాని గురించి కంగారు పడొద్దా? నేను మాట్లాడొచ్చా? -ఖచ్చితంగా మాట్లాడొచ్చు.
అయితే థాంక్యూ, కానీ నాకిదంతా వద్దు.
ఆయన్ని ఎందుకు అడుగుతున్నావు? చూడు, నువ్వు ఇప్పుడే ఏమీ చేయాల్సిన అవసరం లేదు.
అవును, కానీ తర్వాత కూడా నా అభిప్రాయం ఇదే అయితే?
మిస్టర్ గ్రేకి ఇది నిరాశ కలిగించినప్పటికీ,
ట్రస్ట్ నమ్మకస్తుల చేతుల్లోనే ఉంటుందని నేను హామీ ఇస్తున్నాను.
ఎందుకు… ఎందుకలా?
పర్యవేక్షణ బాధ్యతలను మీరు నిరాకరిస్తే, అప్పుడు బాధ్యత మొత్తం నామీదే పడుతుంది.
ఒకవేళ తను కాదంటే.
మొసలి తోలుతో చేసిన సూట్ కేసులో ఉన్న డబ్బుని చూసుకోవడానికీ,
దీనికీ తేడా ఏముంది?
ఆ డబ్బు బ్యాంకులో ఉంది, దాని కార్డ్ మీ దగ్గరుంది.
చూడు, అది చాలా పెద్ద మొత్తమని నాకు తెలుసు.
అది ఊహించలేనంత మొత్తం. నేను అందులో జోక్యం చేసుకోవాలని అనుకోవడం లేదు.
కానీ అదంతా నా వీలునామాలో ఉంది.
నువ్వు చేయాల్సినదంతా అందులో రాసుంది. నేను నీతోనే ఉండి నడిపించినట్టు ఉంటుంది.
అవును, కానీ మీరుండరు.
చూడు, ప్రతి ఒక్కరికీ వాళ్ళకు అందాల్సిన మొత్తం అందుతుంది.
నీకు కూడా కొంతభాగం అందుతుంది, ప్రతినెలా చెక్స్ రాసి ఇవ్వడానికి వీలుగా జీతం అందుతుంది.
షిర్లీ రింగ్, బిల్లీ ఫ్రిరెస్ కు కూడా కొంత మొత్తం దక్కుతుంది.
అది… అందరికీ సరిగా అందేలా నువ్వు చూసుకుంటావంతే.
నేను అవన్నీ చేయాలని ఎలా ఆశిస్తున్నారు?
లాయర్లు మాట్లాడుతున్న విషయాలు నాకు కొంచెం కూడా అర్థం కాలేదు.
అక్కడున్న వాళ్ళందరిలో నువ్వే తెలివిగల దానివి. పైగా, మోయిషేకి అంతా తెలుసు.
నేను అతన్ని నమ్మాలా?
నమ్మాలని లేకపోతే, రెండో అభిప్రాయం తీసుకో. కావాలంటే మూడోది తీసుకో.
నేను చెప్పేది మీరు వినట్లేదు. నాకు డబ్బు వద్దు.
నాకు అందులో రూపాయి కూడా వద్దు.
పెంట కంపుకొట్టే ఇంటికి రావాలనీ,
బొద్దింకలు నిండిన ఇంటికి రావాలనీ,
మతి స్థిమితం లేదని ముసలోడితో మాట్లాడాలని ఎవరూ అనుకోరు,
కానీ అవన్నీ నువ్వు చేశావు.
అవన్నీ చేయగలిగిన ఏకైక వ్యక్తివి నువ్వు కాబట్టే చేశావు.
చేయాల్సి వచ్చింది కాబట్టి చేశాను. నాకు వెళ్ళడానికి వేరే చోటు లేదు.
నేను ఈ మురికికూపంలో ఉండాలని కోరుకోలేదు కాబట్టి మొత్తం శుభ్రం చేశాను.
నేనేదో మహానుభావురాలిలాగా ఈ పనిచేయలేదు,
కానీ మీరు ఇంకా… ఇంకా…
-ఇంకా… ఇంకా ఏంటి? -లేని వ్యక్తిత్వాన్ని నాకు అంటగడుతున్నారు.
-నువ్వు ఎవరివో అదే చూస్తున్నాను! -లేదు, మీరు చూడట్లేదు!
నేను చేసిన ప్రతీదీ మీ గురించే ఆలోచించి చేశాను.
నా... నా గురించి గానీ, నేనెలా ఫీలవుతున్నాననే దాన్నిబట్టి కాదు.
ఎందుకంటే... మీరు నిజంగా నన్ను నన్నుగా చూసి ఉండుంటే,
నాకు 17 ఏళ్ళన్న విషయాన్ని, నేను సిద్ధంగా లేనని గుర్తించేవారు.
కోయ్ డాగ్ మీ విషయంలో ఏం చేశారో, నా విషయంలో మీరు అదే చేస్తున్నారు.
-అందుకే నువ్వు ఎలా ఫీలవుతున్నావో నాకు తెలుసు. -మరైతే నా చేత ఇలా ఎందుకు చేయిస్తున్నారు?
నువ్వు ఏం చేయాలనుకుంటే అది చేసే స్వేచ్ఛ ఉంది, సరేనా?
కానీ నువ్వు దీన్ని పరిగణించు అని అడుగుతున్నానంతే.
దయచేసి ఆలోచించు, అప్పుడైనా బహుశా నేను ఎందుకు అడుగుతున్నానో నీకు తెలియవచ్చు.
ఏంటి సంగతి? లోపలికి రండి
అమ్మా.
-రాబిన్! -రాబిన్!
-హాయ్! -హేయ్.
-హాయ్, పిటీ పాపా. బిల్లీ. -నన్ను క్షమించండి.
రాబిన్.
నీనా వచ్చిందా?
కొంచెం ఆలస్యంగా వస్తుంది.
అయితే, మనం హాల్ లోనే మాట్లాడుకుందామా?
అంటే, పోయినసారి వచ్చినంత మంది రారు కదా. అందుకని ఇక్కడైతే బాగుంటుందని అనుకున్నాను.
-భోజనం సిద్ధంగా ఉందా? -వెనక ఏర్పాటు చేశాం.
మీకు ఏమైంది, పిటీ పాపా?
నా ఉద్దేశం, మీరు గతంలో లాగా కాకుండా ధృడమైన వ్యక్తిత్వంతో ప్రవర్తిస్తున్నారు,
గతంలో ఉన్న విధంగా కాకుండా కొత్త వ్యక్తిలా కనిపిస్తున్నారు.
ఇదవరకటిలా లేనా?
లేరు.
-హేయ్! -అమ్మా!
ఓహ్, ఓరి దేవుడా! మీరిద్దరూ చాలా బాగున్నారు.
ఏం జరిగింది?
ఆర్టీ నా బొమ్మ తీసుకుని దాని పిలకలు పీకేశాడు.
ఆర్థర్, నీ చెల్లి బొమ్మని పాడు చేశావా?
అవును, కానీ తను నా బొమ్మ గన్ ని కింద పడేసింది.
-కాదు. -సరే అయితే, ఓకే.
-సరే. హేయ్. -నువ్వు చేశావు.
మీ గొడవ తీర్చే మార్గం ఏదంటే
మీ ఇద్దరిలో ఎవరెక్కువ ఐస్ క్రీం తింటారో పోటీ పెట్టాలి. సరేనా?
-అవును. -నేను వాళ్ళని షాపుకి తీసుకెళతాను.
-మీకు ఐస్ క్రీం కొనిస్తాను. -థాంక్స్, రాబిన్.
నువ్వు వస్తున్నావా?
లేదురా. నేను ఇక్కడే ఉండి పాపా గ్రేతో మాట్లాడాలి.
-ప్లీజ్? -తర్వాత మనందరం కలిసి తిందాం, సరేనా?
సరే!
అందమైన పిల్లలు.
అవును. వాళ్ళు నా ప్రాణం.
మేము వెనక్కి వెళ్లి మాట్లాడుకుంటే నీకేమీ అభ్యంతరం లేదుగా?
-లేదు, వెళ్ళండి. -సరే.
వెళ్దాం పద.
నాకు అర్థమయింది…
పోయినసారి మనం ఇక్కడ ఉన్నప్పుడు, ఈ గది మనకు దారుణమైన అనుభవాన్ని మిగిల్చింది.
-అవును. -కానీ లోపలికి రా.
అప్పుడు… మనిద్దరం మొదటిసారి ఒకరినొకరు కలిసింది కూడా అప్పుడే.
అవును, అంటే ముందు మిమ్మల్ని కలవాలనుకోలేదని కాదు. అనుకోకుండా...
అదీ, నేను తనతో రావాలని రెజ్జీ కోరుకోలేదు.
మీరున్న పరిస్థితిలో మిమ్మల్ని నేను చూడకూడదని తను కోరుకున్నాడు.
-అలా అని నేను అనుకున్నాను. -అవును.
ఇప్పటికీ మీ గురించి ఇంకా తెలుసుకోవాలని అనుకుంటాను.
రెజ్జీ మిమ్మల్ని అంతగా ఇష్టపడ్డాడు. మీ గురించి అంతా చెప్పాడు.
ఎన్నో ఏళ్ళపాటు తనకి మీరు నేర్పించిన విషయాలన్నిటి గురించి చెప్పాడు.
తన దగ్గర ఇప్పటికి కూడా…
మీరు తన చిన్నతనంలో ఇచ్చిన పుస్తకాలు ఉన్నాయి.
పిల్లల్ని చూసుకోవడానికి మీరు వచ్చిన ప్రతిసారీ
తను ఆ పుస్తకాలు బయటికి తీస్తే, మీరు వాటిని చదివి వినిపించే వారని చెప్పాడు.
అవును. తను పెద్దయ్యాక, తన చేత నేను చదివించుకునే వాడిని.
అవును, తను చాలా మంచివాడు.
అవును.
ఇదిగో, ఇందులో 5,000ల డాలర్లు ఉన్నాయి.
నీకోసం, పిల్లల కోసం.
రెజ్జీకి ఆ పిల్లలంటే చాలా ఇష్టం.
తను నాతో చివరగా లతిషా పుట్టినరోజు గురించి చెప్పాడు.
పార్టీ ఏర్పాట్లు చేయడం కోసం హడావుడిగా ఇంటికి రావాల్సి వచ్చింది అన్నాడు.
అవును.
చూడు, నువ్వు… నీకు ఇక్కడికి రావడం కష్టంగా ఉంటుందని నాకు తెలుసు...
కానీ నువ్వు ఇక్కడే ఉండి నేను చెప్పాలనుకున్నది కూడా
వింటే నేను చాలా సంతోషిస్తాను.
ఇది రెజ్జీ కోసం ఎంత ముఖ్యమో, నీకు పిల్లలకు కూడా అంతే ముఖ్యం.
కానీ నువ్వు ఉండలేకపోతే నేను అర్థం చేసుకుంటాను.
లేదు, నేను… నేను ఉంటాను.
థాంక్యూ.
లేదు, థాంక్యూ నేను చెప్పాలి.
-మెచ్చుకుని తీరాలి. -అవును.
నువ్వు ఇక ఇక్కడి నుండి వెళ్ళొచ్చు.
థాంక్స్.
మనం మొత్తం చాక్లెట్ ఫ్లేవరే తీసుకొచ్చాం.
-నాకు చాక్లెట్ ఇష్టం. -చాక్లెట్ అంటే ఎవరికి ఇష్టం?
-నాకు. -నాకు ఇష్టం లేదు.
ఒకవేళ నీకు వద్దంటే, మొత్తం నేనే తినేస్తాను.
మొత్తం ఒక్కదానివే తినేస్తావా?
-అవును. -అది పిచ్చితనం అవుతుంది.
-దీన్ని మీ అమ్మకి ఇవ్వు. -నాకు కడుపునొప్పి వస్తుంది. అవును!
నేను ఆలస్యంగా వచ్చానా?
లేదు. ఇంకా మొదలుకాలేదు.
కాసేపు అలా నడుద్దామా?
-తప్పకుండా. -సరే.
పాపా గ్రే ఆరోగ్యం బాగోలేదని నీకు తెలుసు కదూ?
కొత్త మందులు వేసుకోవడం వల్ల ఆయనకి నయం అయిందని అనుకుంటున్నాను.
అవునా, అది తాత్కాలిక ఉపశమనం మాత్రమే.
డాక్టర్లు చేయగలిగింది ఏమీ లేదా?
లేదు, కానీ ఇలా జరుగుతుందని ముందే తెలుసు. కాబట్టి...
ఇదేం బాగా లేదు.
అవును, జీవితాలు ఇలాగే ఉంటాయి.
ఇదే వాస్తవం.
జనం కష్టాలు అనుభవిస్తారు, ఆ తర్వాత చనిపోతారు, కానీ కొన్నాళ్ళకు ఎవరూ వారిని పట్టించుకోరు.
మా అమ్మకి కాన్సర్ ఉండేది.
తన శరీరం ఎంత బలహీనపడిందంటే, తనకు దగ్గరగా ఊపిరి వదిలినా కూడా నొప్పితో విలవిలలాడి పోయేది.
మా నాన్న గదిలోకి వెళ్తే, తను ఆయన్నే చూస్తూ ఉండేది,
తనని ఎక్కడ ముట్టుకుంటారో లేక గట్టిగా ఏదైనా మాట్లాడతారేమోనని భయపడుతూ ఉండేది.
ఒకరోజు ఆయన్ని దగ్గరకు రమ్మని సైగ చేసి పిలిచింది.
ఆయన దగ్గరకు వచ్చినప్పుడు, తనను చంపేయమని ప్రాధేయపడింది.
ఆయన్ని వేడుకుంది.
అవునా? అది దారుణం.
నీకు అత్యంత ప్రియమైన వ్యక్తి కోసం నువ్వు
చేయగలిగే అత్యుత్తమమైన పని తన ప్రాణం తీయడమా?
అది సరైనది ఎలా అవుతుంది?
నాకు తెలీదు.
మా అమ్మ పక్కనే కూర్చుని ఉన్న మా నాన్న మొహంలో నాకొకటి కనిపించింది.
ఏంటది?
అమ్మ ఆయన్ని ఏదైనా అడగగలదు
ఎందుకంటే వాళ్ళిద్దరూ మానసికంగా అంత దగ్గరగా ఉన్నారు.
అంత గాఢంగా ప్రేమించే వ్యక్తి దొరికితే అంతకంటే అదృష్టం మరొకటి ఉండదు.
అలాంటిదేదైనా ఉంటే తెలుసుకోవడానికి నాకే సమస్యా లేదు.
నా ఉద్దేశం, మన గురించి కాదు.
అప్పుడే కాదు.
నువ్వు నిజంగా అంటున్నావా!
మనిద్దరం కలిసి ఉండాలన్న ఆలోచన అంత వింతగా ఉందా?
ఆగు.
కలిసి ఉండడమంటే ఎలా?
అంటే ఒకరినొకరు అవసరమైతే చంపుకొనేంత గాఢమైన ప్రేమ అంటున్నావా?
మనిద్దరి మధ్యా ఉన్నదేదో తెలుసుకోవాలనుకుంటున్నాను.
చూడు, నువ్వంటే నాకిష్టం, నువ్వు మంచివాడివి.
ఇది సరదాగా ఉంది, కానీ నేను చేయాల్సిన పనులు చాలా ఉన్నాయి.
ఏయ్, ఎందుకలా నవ్వుతున్నావు?
మా అమ్మ ఒప్పుకునే వరకూ మా నాన్న పెళ్లి చేసుకోమని తనని ఆరుసార్లు అడిగాడు.
అంటే, మనం కూడా అలాగేనని నేను చెప్పడం లేదు. ఊరికే చెబుతున్నా.
నువ్వో పిచ్చోడివి.
వెళ్దాం పద.
మిస్ బార్నెట్.
మీరు ఇక్కడేం చేస్తున్నారు?
మిస్టర్ గ్రే నన్నిక్కడికి ఆహ్వానించారు.
ఆయన చెప్పబోయే విషయాలు నాకేమైనా పనికొస్తాయేమోనని రమ్మన్నారు.
నేను కూడా అందరిలాగే ఆతృతగా ఉన్నాను.
ఈయన డాక్టర్ రూబిన్. మా అంకుల్ మెమరీ డాక్టర్.
-మిమ్మల్ని కలవడం సంతోషం. -ఎలా ఉన్నారు?
మంచిది.
అతనికి పేరుంది. రోజర్.
-రోజర్. -రోజర్.
అవును, మిమ్మల్ని కలవడం సంతోషం.
-అంకుల్. హాయ్. -హేయ్.
హేయ్, సాతానా.
హలో, మిస్టర్ గ్రే. ఎలా ఉన్నారు?
నాకు వచ్చే ప్రతి స్పష్టమైన ఆలోచనకూ మీకే రుణపడి ఉన్నాను.
వచ్చినందుకు సంతోషం.
అవును, సరే.
-హలో. -హాయ్.
సరే, అందరికీ థాంక్యూ,
ఇక్కడికి పిలవగానే వచ్చినందుకు సంతోషం.
పోయినసారి మనం కలిసినప్పుడు,
మా మావయ్య, పిటీ పాపా, అంటే మిస్టర్ టోలెమీ గ్రే ఆరోగ్యం సరిగా లేదు.
కానీ ఇప్పుడు ఆయన కోలుకున్నారు,
ఆయన చెప్పలేకపోయిన కొన్ని విషయాలను మీతో పంచుకోవాలని అనుకుంటున్నారు.
మనం కేవలం పిటీ పాపాకు మాత్రమే కాదు, రెజ్జీకి కూడా రుణపడి ఉన్నామని నా ఉద్దేశం,
తనకు ఎంతో ఇష్టమైన అంకుల్ ఏం చెప్పాలనుకుంటున్నారో రెజ్జీ ఖచ్చితంగా వినేవాడు.
కానివ్వండి.
-అందరికీ హాయ్. -హాయ్, మిస్టర్ గ్రే.
నేను ఇక్కడ నిలబడడానికి ఏకైక కారణం
నా మనవడు రెజ్జీ లోయిడ్.
ఆమెన్.
నా ఇంట్లో కంపు, నా ఒంట్లోంచి వచ్చే దుర్గంధాన్ని భరించలేక
ఇంట్లో అడుగుపెట్టడానికి కూడా ఎవరూ ఇష్టపడని సమయంలో
రెజ్జీ నన్ను పట్టించుకున్నాడు.
మన కుటుంబాలలో ముసలి వాళ్ళను, చిన్న పిల్లలను
పట్టించుకున్న ఒక గొప్ప నల్లజాతి వ్యక్తి అతను.
ఉండకూడని చోట, దురదృష్టవశాత్తు ఎక్కువ కాలం గడిపిన మంచి మనిషి వాడు.
నేనెప్పుడూ అలా ప్రవర్తించలేకపోయాను.
నేను సెన్సియా హోవార్డ్ అనే మహిళను పెళ్ళాడాను.
తన స్వభావం మంచిది కాదని కొందరు అన్నారు.
తను బయటే ఎక్కువగా కాలం గడిపేది. నా డబ్బంతా ఖర్చు పెట్టేది.
తను తన గురించి తప్ప మరెవరి గురించీ పట్టించుకోలేదు.
తను నా గురించి కానీ, మరెవరి గురించి గానీ పట్టించుకోలేదు.
నీసీ, తనని వదిలేయమని మీ అమ్మ నాకు చెప్పింది
ఎందుకంటే నాకు ఇంకా మంచి మహిళ తోడు పొందే అర్హత ఉందంది.
కానీ డోరిస్ హిండ్ నా ఇంటికి వచ్చిన సమయంలో మీ అమ్మ మా ఇంట్లో లేదు.
హేయ్. హాయ్, మిస్ రింగ్.
ఈ మధ్యనే తల్లి చనిపోయి మనసు చెదిరిన ఒక యువతి డోరిస్.
తన తల్లి, కోరా ప్యాటర్సన్ చనిపోబోతూ
తను నా కూతురని చెప్పింది.
కోరా కొన్నాళ్ళు నాతో కలిసి జీవించింది,
కానీ సెన్సియా నా జీవితంలో అడుగు పెట్టినప్పుడు నేను తనని వదిలేశాను.
కానీ డోరిస్ నా కూతురేనని స్పష్టంగా చెప్పొచ్చు.
కానీ నేను తనని ఓదార్చలేదు.
నేను నా ఇంటి తలుపులు తెరిచి, "లోపలికి రా" అని ఆహ్వానించలేదు.
నేను...
"సారీ, మీ అమ్మ పొరబడినట్లుంది" అన్నాను.
తన మొహం మీదే తలుపు వేసేశాను.
తను మెట్లు దిగి కిందికి వెళ్తుండగా, తనకి సెన్సియా ఎదురైంది.
ఆ అమ్మాయి మొహంలో నా పోలికలను సెన్సియా వెంటనే కనిపెట్టింది.
వెక్కి వెక్కి ఏడుస్తున్న ఆ అమ్మాయి భుజాల చుట్టూ చేతులు వేసి
తనని పైకి తీసుకుని వచ్చింది.
నేను ప్రేమించలేక పోయినా సెన్సియా తనని ప్రేమించింది.
కానీ మా జీవితాల్లోకి ప్రవేశించినందుకు తనపై కోపం పెంచుకున్నాను
దాన్ని బయటికి వ్యక్తం చేశాను కూడా.
తను చనిపోయే రోజు వరకూ డోరిస్ నన్ను ద్వేషించింది.
అప్పుడు తన వయసు 42 ఏళ్ళు.
నేను తన అంత్యక్రియలకు కూడా వెళ్ళలేదు
ఎందుకంటే తను చనిపోయిన విషయం కొన్ని సంవత్సరాల వరకూ నాకు తెలీదు.
కానీ నా కష్టాల గురించి చెప్పడానికి ఈరోజు మిమ్మల్ని నేను పిలవలేదు.
కానీ ఒక కారణంతో నేను డోరిస్ గురించి చెబుతున్నాను.
రెజ్జీ చనిపోయి పడి ఉంటే నేనిక్కడ
ఇలా నిలబడి ఉండడం చాలా అన్యాయం.
మంచి జీవితం పొందే అర్హత ఉన్న మంచి వ్యక్తి అతను.
ప్రేమించే భార్య, పిల్లల్ని పొందే హక్కు అతనికి ఉంది.
అతని విషయంలో ఇలా జరగడం సబబు కాదు.
రెజ్జీకి నా జీవితాంతం రుణపడి ఉన్నాను.
ఈ రుణాన్ని నేను పూర్తిగా చెల్లించాలని అనుకుంటున్నాను.
కాబట్టి ఇక్కడున్న మీ అందరినీ నేను చెప్పే దానికి సాక్షులుగా ఉండేందుకు పిలిచాను.
నల్లజాతి వాళ్ళమైన మనం బతికున్నామో చచ్చామో పట్టించుకోని
ఈ ప్రపంచంలో రెజ్జీ పిల్లలకు ఎటువంటి లోటూ జరగకుండా ఉండేలా
నేను చేయగలిగినదల్లా చేస్తానని టోలెమీ రాబర్ట్స్ గ్రే అను నేను మాటిస్తున్నాను.
ఒకవేళ ఈ పిల్లలకు వాళ్ళ నాన్న మంచితనంలో సగం వచ్చినా కూడా,
అప్పుడు ఇక్కడున్న ప్రతి ఒక్కరి జీవితం ఒక… ఒక ప్రపంచం…
ప్రతి ఒక్కరి జీవితం…
ఇక్కడున్న ప్రతి ఒక్కరూ… ఒక ప్రపంచంలో…
ప్రతి ఒక్కరి జీవితం... ...ఈ ప్రపంచం...
మనం… ఒక మంచి ప్రపంచంలో జీవించగలుగుతాం.
అందరికీ థాంక్యూ. భోజనానికి వెళదాం.
మీరు బానే ఉన్నారా?
లేదు, కానీ చెప్పాలనుకున్నది చెప్పేశాను.
ఆ అమ్మాయి, డోరిస్ గురించి.
నా కూతురు డోరిస్ గురించి?
మీ కూతురు డోరిస్ గురించి.
అన్ని సంవత్సరాల్లో మీకు, తనకు మధ్య ఏర్పడిన దూరాన్ని తగ్గించాలని ప్రయత్నించలేదా?
ఒక్కసారి కూడా?
లేదు.
తనకు ఏమైంది? ఎలా చనిపోయింది?
తను ఆత్మహత్య చేసుకుంది.
ఇప్పుడు నన్ను ద్వేషిస్తున్నావా?
అలా అడిగి ప్రయోజనం లేదని మీకు తెలుసు.
రోజర్ నా విషయంలో సీరియస్ గా ఉండాలనుకున్నట్లు చెప్పాడు
మేమిద్దరం ప్రేమలో ఉన్నట్లు మాట్లాడుతున్నాడు.
అది నిజం కాదా?
నేనది వినాలని అనుకోవడం లేదు.
నీ డబ్బు గురించి చెప్పావా?
ఏ డబ్బు?
అయితే నువ్వు ఆ విషయంలో నిర్ణయం తీసుకున్నావన్నమాట.
మనం దయచేసి ఇప్పుడు ఆ విషయం గురించి మాట్లాడుకోకుండా ఉందామా?
నువ్వు నీ మనసు మార్చుకుంటావని నాకు ఇప్పటికీ నమ్మకం ఉంది.
వాళ్ళని చూడండి.
వాళ్ళమ్మ ఎక్కడుంది?
ఏయ్!
ఎక్కడైనా కనిపిస్తుందేమో చూస్తాను.
నువ్వు డ్రెస్ వేసుకున్నావు.
నీనా?
-పాపా గ్రే. -ఒక్క దానివే ఇక్కడేం చేస్తున్నావ్?
అందరూ వెనుక భోజనాలు చేస్తున్నారు కదా.
అవును, నేను ఊరికే… నేను ఊరికే ఆలోచిస్తున్నాను.
ఇక్కడ ఉన్నందుకు థాంక్యూ చెప్పాలనుకున్నాను. కొన్నైనా మంచి విషయాలు చెప్పానని అనుకుంటున్నాను.
చాలా విషయాలే చెప్పారు.
అతన్ని మీరు ఎంతగా ప్రేమించారో స్పష్టంగా అర్థమయింది.
సరే, నేనొక్కడిని మాత్రమే కాదు.
మీలా నేను ప్రేమించలేను.
అవును. వాడు నిన్ను ఎంతగానో ప్రేమించాడు. ఆ విషయం నీకు తెలుసనుకుంటాను.
నాకు తెలుసు.
వాస్తవానికి అతను నిన్ను ఎంతగా ప్రేమించాడంటే
మరో వ్యక్తి నీ మీద కన్నేశాడని అతను కనిపెట్టినప్పుడు,
తను నిన్ను తీసుకుని టెక్సాస్ వెళ్ళిపోదామని నిర్ణయించుకున్నాడు.
సారీ. ఏమన్నారు?
అతను నాతో మాట్లాడిన ఆఖరి మాటల్లో ఇదీ ఒకటి.
అప్పుడు మీరు ఏమన్నారు?
నేను ఏం చెప్పి ఉండాల్సిందని నీ అభిప్రాయం?
నాకు తెలీదు.
నేను… రెజ్జీని హత్య చేసిన చోటికి నేను వెళ్లాను,
అక్కడ ఏం జరిగిందో చూసిన ఒక మహిళని కనిపెట్టాను.
హత్య చేసిన వ్యక్తి గోధుమ రంగు చర్మంతో, నిటారుగా నిలిచిన పొట్టి జుట్టుతో
ఒక కంటి మీద గాటుతో ఉన్నాడు అంది.
ఆవిడ ఏదైనా పేరు చెప్పిందా?
రెజ్జీ ట్రక్ ఇక్కడ పార్క్ చేసి ఉండడం నేను చూళ్ళేదు.
ఒక్కదానివే డ్రైవ్ చేసుకుంటూ వచ్చావా?
లేదు.
అయితే నిన్ను ఎవరైనా దింపారన్నమాట.
అవును.
ఫ్యామిలీ ఫ్రెండ్, ఆల్ఫ్రెడ్?
నేను లోపలికి వెళుతున్నాను.
రెజ్జీ నిన్ను, పిల్లల్ని తీసుకుని
టెక్సాస్ వెళ్ళాలని అనుకున్న విషయాన్ని నువ్వు ఆల్ఫ్రెడ్ తో చెప్పావా?
రెజ్జీ మా గురించి ఏం ప్లాన్ చేశాడో నేను ఎవరికీ చెప్పలేదు.
రెజ్జీ చంపబడ్డ రోజు రాత్రి ఆల్ఫ్రెడ్ నీతో ఉన్నాడా?
నేనొక మంచి ఆడదాన్ని, మిస్టర్ గ్రే. ఒక తల్లిని.
రెజ్జీ మెదడులోకి ఆ బులెట్ చొచ్చుకుపోయినప్పుడు ఆల్ఫ్రెడ్ నీతో ఉన్నాడా?
నేను మంచి ఆడదాన్ని!
ఆల్ఫ్రెడ్ జైలుకి ఎందుకు వెళ్ళాడు?
ఏంటి? ఆ విషయం ఎవరు చెప్పారు?
అది సమాధానం కాదు.
నేను ఏం చెప్పాలని మీ ఉద్దేశం?
రెజ్జీ నిన్ను దూరంగా తీసుకెళ్ళి పోవాలనుకుంటున్నట్లు అతనికి చెప్పావా?
-లేదు, నేను… -అతను ఏమన్నాడు? ఇక్కడే ఉండాలని అన్నాడా?
నీతో ఏమన్నాడు? నువ్వు తన దానివే అన్నాడా?
నువ్వు ఎక్కడికీ వెళ్ళడానికి వీల్లేదన్నాడా? నువ్వు తనకే సొంతమన్నాడా?
-నీకు తెలుసా? -లేదు!
నువ్వు అనుమానించావా?
-నేను తనని అడిగాను. -అతను ఏమన్నాడు?
నాకు చెంపదెబ్బ కొట్టాడు.
నన్ను నేల మీదికి తోసేశాడు.
అలాంటి వ్యక్తితో నువ్వు బతకాలనుకుంటున్నావా?
అప్పుడు నా వయసు 13.
నేను, ఆల్ఫ్రెడ్ కలిసే నాటికి నా వయసు పదమూడు,
అతను…
అలాంటి వ్యక్తికి నేను ఏం చెప్పాలి, హా?
నేను రెజ్జీని ప్రేమించాను. నిజంగా.
ప్రేమిస్తున్నాను, కానీ...
కానీ ఆల్ఫ్రెడ్ విషయంలో అది కేవలం…
నేను కేవలం… నేను దాన్ని వివరించలేను.
నిజం ఏదైనా గానీ, నాకు తెలీదని ఒట్టేస్తున్నాను.
కానీ, నన్నేం చేయమంటారు?
మా అంకుల్ కోయ్ డాగ్,
"నదీ ప్రవాహాన్ని దాని దిశకే వదిలేయాలి" అనేవారు.
అంటే ఏంటి అర్థం?
నాకు తెలీదు.
నేను కూడా అదే విషయం అడిగే వాడ్ని.
దానికతను, "మనందరం ఆ నదిలో ఉన్నాం, బాబూ.
అది ఎటు వెళుతుందో ఆ నదికి ఖచ్చితంగా తెలుసు" అన్నాడు.
హేయ్.
వచ్చినందుకు థాంక్స్.
నువ్వు బానే ఉన్నావా?
నువ్వు చెప్పిన మాటలు నాకు బాగా నచ్చాయి.
నువ్వు జీవితంలో కొన్ని కఠిన వాస్తవాలని అంగీకరించావని అనిపించింది.
దాని గురించి నాకు తెలీదు.
సరే, నేను సరిగ్గా చెప్పానని ఒప్పుకోవడానికి నువ్వు కనీసం సిద్ధంగా ఉన్నావని అనిపిస్తోంది.
నువ్వు మంచి వ్యక్తివి.
మంచి వ్యక్తినా?
అవును, ఒక పక్క నేను ఎక్కువకాలం బతకనని డాక్టర్ చెబుతుంటే, మరో పక్క మనకి భవిష్యత్తు ఉందన్నట్లుగా
నీ పక్కన కూర్చుని నీ చేయి పట్టుకుని ఉన్నాను.
నాలాంటి ముసలి దానికి చావు ఏ రోజైనా
రాసి పెట్టి ఉందని తెలీదని అనుకుంటున్నావా?
మిమ్మల్ని కలవడం చాలా సంతోషంగా ఉంది.
మీరు వెళ్లి మీ అతిథితో మాట్లాడండి.
నేను మళ్ళీ వస్తాను.
నేనొక్కడినే తెల్లవాడిగా ఉండే ఒక కార్యక్రమానికి ఎప్పుడైనా వెళతానని అస్సలు అనుకోలేదు.
లోపల మీరు మాట్లాడింది, మనసుని కదిలించేలా ఉంది.
అత్యంత నిజాయితీగా ఉంది.
ఒకటి రెండు నిమిషాల పాటు మీరు చెప్పాలనుకున్నది చెప్పలేకపోయారు.
అవును. అవును, నేను… నా సమయం ముగింపుకి వచ్చింది.
ఒక విషయం చెప్పండి, టోలెమీ. నన్ను ఇక్కడికి ఎందుకు ఆహ్వానించారు?
"మీకు నచ్చని వ్యక్తిలో కూడా మంచి లక్షణాలు ఉన్నాయని ఒప్పుకోవాలి" అని పెద్దవాళ్ళు అనే వాళ్ళు.
నా జీవితాన్ని మీరు త్యాగం చేస్తున్నారు.
మీ త్యాగం రానున్న రోజుల్లో లక్షల ప్రజల్ని కాపాడుతుంది, టోలెమీ.
అలా జరుగుతుందా?
ఒక గొప్ప వ్యక్తి దొంగిలించిన దాని కారణంగా నేను అమెరికాలో ఉన్న
నల్లజాతి వారందరినీ నేను రక్షించాలనుకునే వాడిని.
-మీ మనసు మార్చుకున్నారా? -లేదు.
నేను గ్రహించింది ఏంటంటే,
నేను ప్రజలను చైతన్యవంతం చేయాలని ఆయన కోరుకున్నాడు.
ఒక తరం తర్వాత మరొకటిగా, ఆ చైతన్యం కొనసాగి ప్రతి ఒక్కరూ…
అభివృద్ధి సాధించేలా చేయాలి. ఎక్స్క్యూజ్ మీ.
అలాగే.
-ఎక్స్క్యూజ్ మీ. -ఆల్ఫ్రెడ్ గల్లా.
తమాషాగా ఉందా, ముసలోడా?
నా మేనల్లుడు చంపబడ్డ చోటికి నేను వెళ్ళాను.
ఒక మహిళని కలిశాను, తను నాతో
గోధుమ రంగు చర్మంతో, నిటారుగా నిలిచిన పొట్టి జుట్టుతో కంటిమీద గాటు ఉన్న వ్యక్తి రెజ్జీని చంపాడని చెప్పింది.
కంగారుపడకు. నేనింకా ఎవరికీ చెప్పలేదు.
ఇక పోలీసులు అయితే ఈ విషయాన్ని ఎంతమాత్రం పట్టించుకోరు.
సరే అయితే. అయితే, నీకేం కావాలి?
నీ గర్ల్ ఫ్రెండ్ కి కొంత డబ్బిచ్చాను.
ఒకసారి అది ఎంత డబ్బో చూసి, మా ఇంటికి ఎందుకు రాకూడదు?
బహుశా మనం ఒక డీల్ మాట్లాడుకోవచ్చేమో!
ఎలాంటి డీల్?
రెజ్జీ పిల్లలకి మంచి జీవితం దొరుకుతుందని నాకు తెలియాలి.
అంటే వాళ్ళ జీవితాల్లో నువ్వు ఉండకూడదు.
వాళ్ళ నాన్నని చంపిన వాడి సంరక్షణలో ఆ పిల్లలు పెరగకూడదు.
-అబ్బాయి నా కొడుకు. -అలాగని తను నీకు చెప్పిందా?
ఆ అబ్బాయిలో ఉన్న మంచి లక్షణాలన్నీ నా మేనల్లుడి దగ్గరనుండి వచ్చాయి.
నువ్వొక పిచ్చి ముసలి వెధవవి.
అయ్యుండొచ్చు.
కానీ నీనాకి, పిల్లలకి దూరంగా ఉండడానికి నేను నీకు బోలెడంత డబ్బు ఇవ్వాలని అనుకుంటున్నాను.
-ఎంత డబ్బు? -తనకు ఇచ్చిన దానికంటే ఐదు రెట్లు.
డబ్బు కోసం నా దాన్ని వదిలేస్తానని నీకు ఎందుకు అనిపించింది?
ఇక ఆపుతావా.
నీకు డబ్బు కావాలి.
రేపు మధ్యాహ్నం రెండు గంటలకి నేను నా ఫ్లాట్ లో ఉంటాను.
వాల్టర్ మోస్లీ రచనపై ఆధారపడింది
సబ్ టైటిల్స్ అనువదించింది: రాధ